אחרי פיתוח FRAR אחראית קבוצת העבודה העוסקת בדרישות פונקציונליות ומספור של רשומות זהות (Functional Requirements and Numbering of Authority Records (FRANAR)) על מחקר אפשרות הביצוע של מספר זהות סטנדרטי בינלאומי (International Standard Authority Data Number (ISADN)) ולשרת כגוף הרשמי המקשר של איפל"א ולעבוד עם קבוצות אחרות העוסקות בקובצי זהות.
מיומי נריטה
מיומי נריטה (ביפנית: 成田 真由美; נולדה בשנת 1970 בקווסאקי) היא שחיינית יפנית, זוכת 15 מדליות זהב במשחקים הפאראלימפיים, ו-20 בסך הכל. תוארה כ"אחת מהספורטאים הפאראלימפיים הטובים בעולם" בידי הוועד הפאראלימפי הבינלאומי.
נכות וקריירה.
נריטה משתמשת בכיסא גלגלים בעקבות דלקת חוט השדרה, בה לקתה בגיל 13. בנוסף, נריטה משותקת עוד יותר בפלג גופה העליון, בעקבות תאונת דרכים שהתרחשה ב-1994, השנה בה התחילה להתחרות בשחייה.
ב-1996 ייצגה את יפן באולימפיאדת הנכים אטלנטה, בה זכתה בשתי מדליות זהב, שתי מדליות כסף, ומדליית ארד אחת. באולימפיאדת הנכים בשנת 2000 בסידני זכתה בשש מדליות זהב, ושברה חמישה שיאים עולמיים.
חיים פרטיים.
נריטה רכשה את השכלתה הגבוהה באוניברסיטת הוסיי שבטוקיו. היא נשואה, ומצהירה כי חוץ מספורט, תחביבה העיקרי הוא בישול. עד שנת 2008, ביקרה בלמעלה מ-50 בתי ספר וחברות כל שנה, על מנת להרצות בנושא ספורט נכים, התנועה הפאראלימפית, וסוגיית מעורבותם הכללית של יפנים בעלי מוגבלות פיזית בחברה היפנית.
חגי פדידה
מבוא
מדביר ביולוגי
לואיג'י (מריו)
לואיג'י (באנגלית: Luigi; ביפנית: ルイージ) הוא דמות מרכזית בסדרת משחקי מריו של חברת נינטנדו.
לואיג'י הוא אחיו התאום של מריו, והצעיר מבין השניים. הוא הפחדן יותר אך האתלטי מבין האחים מריו. בתחילת דרכו, לואיג'י שימש כשחקן שני ולא היו לו יכולות שונות מלמריו. בהמשך הדרך, לואיג'י נהיה שחקן שדרוש להשיגו לפני שניתן היה לשחק בו, אך במשחקי החברה, כגון מסיבת מריו (באנגלית: Mario Party), מריו טניס (באנגלית: Mario Tennis) ומריו קארט (באנגלית: Mario Kart) ורבים אחרים, הוא דמות שניתן לשחק בה מתחילת המשחק וייתכן שיהיו לו תכונות דומות לשל מריו.
הופעה.
הופעתו של לואיג'י מפורסמת בכובעו הירוק, ועליו האות האנגלית L. ללואיג'י גם סרבל כחול ומתחתיו חולצה ירוקה, על הסרבל שני כפתורים צהובים גדולים, ובנוסף יש לו שפם חום גדול . יש לו נעליים חומות גדולות וכפפות לבנות. לואיג'י גבוה במעט ממריו ורזה ממנו.
כשרק הופיע, צבעיו היו היפוך הצבעים של מריו, כלומר, כובעו וסרבלו היו ירוקים, חולצתו שחורה ונעליו סגולות. לאחר מכן, כובעו הפך לבן כמו גם סרבלו. חולצתו ונעליו הפכו ירוקים וה-L על כובעו נצבעה כתום. ברוב המשחקים הוא קופץ גבוה יותר מאחיו, אבל נוטה להחליק כשהוא עוצר מריצה.
בסדרת הטלוויזיה "האחים סופר מריו: פיצ' היים קיושוטסו דאי סאקוסאן" ששודרה ביפנית היו סרבלו וכובעו של לואיג'י כחולים כהים, וחולצתו הייתה צהובה.
דמותו של לואיג'י מופיעה כמו כן בסמל ארגון האולטראס "המשני" יותר של מכבי חיפה ה"inferno Verde" אך שם כל הצבעים שאינם ירוק ולבן הוחלפו והוא מחזיק שם כדור עור ישן, ובחלק מהגרסאות: רימון עשן.
משחקים.
.Mario Bros.
(בתרגום חופשי: "האחים מריו") הפעם הראשונה בה לואיג'י הופיע כמשתתף הייתה במשחק ווידאו זה משנת 1983, בה רק היה החלפת צבעיו של מריו, ושימש לא יותר משחקן שני, עם אותן יכולות. במשחק זה לא היו בין האחים שינויים בצורה ובמשחק. במשחק הווידאו, לואיג'י ומריו הופיעו כשרברבים, המנסים להיפטר מצבים משוריינים, ועוד יצורים מפלצתיים.
דבר נוסף הוא שבפרסומת למשחק האחים מריו, לואיג'י שוחק על ידי שחקן לא מוכר, בפרסומת זו ניתן היה לראות כי לואיג'י הוא פחדן, אך לא ברור אם הופעה זו היא מה שגרמה לתכונותיו העכשוויות להיות מה שהן.
Super Mario Galaxy.
במשחק פופולרי זה (בתרגום חופשי: סופר מריו גלקסי) לWii משנת 2007 ללואיג'י היו יכולות משלו כגון קפיצה לגובה ולמרחק, ריצה מהירה, והחלקה. לואיג'י נעשה אפשרי למשחק לאחר שהשחקן סיים את 120 הכוכבים הראשונים כמריו, אך העובדה שהוא לואיג'י לא משנה את אופן המשחק, ועל השחקן לנצח שוב את 120 הכוכבים, הפעם כלואיג'י. בנוסף, כששביטים קוסמים מופיעים כשהשחקן הוא לואיג'י, מופיע לואיג'י קוסמי, שנראה שהוא חכם יותר ממריו הקוסמי, כיוון שהוא בוחר בדרכי הקיצור ומתמהמה פחות מעמיתו.
מסיבה משונה, כאשר השחקן הוא לואיג'י הוא עדיין צריך להציל את לואיג'י, אך לואיג'י השני גבוה יותר וכהה יותר, והלואיג'י השני קורא לשחקן "אני", במקום "אחי". בנוסף, במשחק זה רוזלינה (דמות מפתח במשחק) קוראת ללואיג'י השני "התאום שלך".
Super Mario Galaxy 2.
משחק המשך זה שראה אור בשנת 2010 ניתן לשחק כלואיג'י לאחר שמנצחים את באוזר ומאז ניתן לשחק בו כדמות פעילה במקום מריו, אך ניתן לבחור להישאר כמריו.
יכולותיו במשחק הן, כמו בקודמו, ריצה מהירה, קפיצה גבוהה יותר, החלקה וקפיצה צידית.
Super Paper Mario.
לאחר שהשחקן צירף לצוותו את הנסיכה פיץ' ובאוזר, הוא נתקל באיום חזק וגדול מתמיד, מר L. מר L הוא אחד הבוסים החזקים במשחק והוא והרובוטים שלו (Brobot) חוזרים מספר פעמים. בפרק 6 נראה כי מר L נהרג על ידי דימנטיו, שלא היה מרוצה מעבודתו, בפרק 7 מוצא מריו את אחיו לואיג'י באיפהלמטה (Underwhere), הגיהנום. בפרק 8 מעט לפני הקרב הסופי, מופיע דימנטיו ומשתלט על מוחו של לואיג'י, ולאחר זה, לואיג'י קורא: "אני הוא מר L, הברק הירוק!", ואף על פי שמר L נראה בדיוק כמו לואיג'י (רק עם שינויים בבגדים), כולם מופתעים.
כמו כן, מוזיקת הרקע של לואיג'י נקראת "מר L, הברק הירוק", וכשמוצאים אותו באיפהלמטה, נשמעת גרסה עצובה ומעוותת של מנגינה זו.
Super Mario 3D Land.
אחרי שמריו משחרר את לואיגי מהכלא של באוזר בחלק השני אפשר להתחלף ללואיג'י.
Super Mario 3D World.
לואיג'י הוא אחת הדמויות שאפשר לשחק בהן מההתחלה. הוא קופץ יותר גבוה מהאחרים, אך מחליק כשהוא מנסה לעצור מריצה.
Mario + Rabbids Kingdom Battle.
במשחק זה ללואיג'י יש כלי נשק ייחודיים משל שאר הדמויות, כמו פצצה על גלגלים, ורובה שמחובר לידו. במשחק הזה יש גם דמות הנקראת לואיג'י ראביד (באנגלית:"Rabbid Luigi") שמשתמש ברימונים ופצצות ככלי הנשק שלו.
משחקי סולו.
מריו איננו.
משחק זה (באנגלית: Mario is Missing) ל-NES, ל-SNES ולמחשב הוא המשחק הראשון שבו לואיג'י הוא הדמות הראשית. המשחק הוא למעשה משחק חינוכי שנועד ללמד את השחקן גאוגרפיה. סיפור המשחק הו שמריו, לואיג'י ויושי מגיעים לארמון של באוזר באנטארקטיקה. לחר שמריו נכנס לארמון ראשון ונתפס, לואיג'י צריך להציל אותו. כדי להתקדם בארמון לואיג'י צריך להיכנס לדלתות המקשרות את הארמון לערים ברחבי העולם, כמו רומא, פריז וניו יורק. בכל אחת מהערים הללו גנבו חייליו של באוזר פריטים הקשורים להיסטוריה של העיר (ברומא, למשל, על לואיג'י למצוא מטבעות ממזרקת טרווי, חנית מהקולוסאום ואת תקרת הקפלה הסיסטינית).אחרי שלואיג'י מוצא את כל הפריטים, עליו להחזיר אותם למוזיאון המקומי, שבו יישאל שאלות טריוויה עליהם.
המשחק, והמשחק שיצא במקביל עליו, Mario's Time Machine, נחשבים לכמה מהמשחקים הכי גרועים של מריו, בגלל הגיימפליי חסר ההשראה וההטעיה השיווקית שביצעו כדי להסתיר את תוכנם האמיתי.
סופר לואיג'י חדש יו.
זהו משחק נוסף ל-New Super Mario Bros. U, הכולל שלבים קשים קצרים יותר. לואיג'י הדמות הראשית במשחק זה וכולם קופצים גבוה יותר מבדרך כלל.
האחוזה של לואיג'י.
במשחק זה (באנגלית: Luigi's Mansion) לקונסולת הגיים-קיוב, שיצא בשנת 2001, לואיג'י סוף-סוף נעשה השחקן הראשי וקיבל משחק משלו.
כאשר לואיג'י מקבל מכתב מסתורי בו כתוב שזכה באחוזה מפוארת בהגרלה (אליה לא נרשם) הוא הולך בעקבות המפה ומגלה בדרך הקשה שהאחוזה רדופת רוחות. המדען וצייד הרוחות הוותיק פרופסור אלווין גאדד מציע ללואיג'י עזרה בתמורה לכך שלואיג'י יחזיר לו את רוחות הדיוקן שברחו לו לתוך האחוזה לאחר שה-בו שיחררו אותם מתמונותיהם. ואם זה לא מספיק, לואיג'י מגלה שאחיו הגדול מריו אבד באחוזה ואולי לא שרד, ולואיג'י יוצא למסע להחזיר את אחיו ולשים קץ לשלטון של רוחות ה-בו, ולמלכם, המלך בו.
בשנת 2018 יצא רימייק של המשחק ל-3DS, המפשר מולטיפלייר.
האחוזה של לואיג'י: ירח אפל.
במשחק זה (באנגלית: Luigi's Mansion 2\Luigi's Mansion: Dark Moon) שיצא במרץ 2013 לקונסולת ה3DS, פרופסור אי. גאדד חוזר ומודיע ללואיג'י שהירח האפל נשבר ועליו למצוא את כל פיסותיו.
הירח האפל משמש לאי. גאדד כלווין ששומר על רוחות הרפאים חברותיות, אך כשהמלך בוו שבר את הירח האפל, כל רוחות הרפאים התפזרו ונעשו תוקפניות, והן השתלטו על מספר אחוזות, בכל אחת מהאחוזות נמצאת פיסה אחת מהירח האפל.
משחק זה כולל 5 אחוזות המלאות בפאזלים ואתגרים, והשחקן צריך להשתמש בטכניקות שונות כדי להמם ולשאוב את רוחות הרפאים, באמצעות שדרוגו של הפולטרגאסט 3000, הפולטרגאסט 5000. המשחק תלת ממדי, ובניגוד לקודמו, אין בו רוחות דיוקן, אלאן רוחות "בוס" מרשימות וגדולות, כגון עכביש מפלצתי, ועוד רוחות משעשעות ומפחידות. מעבדתו של אלווין גאדד קיבלה שיפוץ רציני והיא הרבה יותר טכנולוגית ומודרנית.
האחוזה של לואיג'י 3.